  Майя Бывальцева Вавож ёросын Спортъя XXVII элькун тол гурт шудонъёслэн талисманэзлы – кузьылилы – ним бырйизы. Сое Вавожик нимазы. Со сярысь Шудонъёслэн «ВКонтакте» мерлыко вотэсысь огиназ ивортӥзы. Элькунын улӥсьёслы ньыль ӵектэм нимъёс пӧлысь тужгес кельшымонзэ бырйыны ӵектӥзы: Вавожик, Удалтон, Вавожпи, Мурашик. Куара сётонэ пыриськемъёс пӧлысь 54,1 процентэз Вавожик понна дурбасьтӥзы. Со нимез нырысетӥ ӵектэм Анастасия Печёнкиналы Шудонъёсты усьтон ужрадэ ӧтён билетъёс кузьмазы Элькун тол гурт шудонъёс Вавож ёросын 24-27 тулыспалэ ортчозы. Сӥё-дано усьтон ужрад 25-тӥ тулыспалэ черкогуртысь стадионын ортчоз. Ӵошатсконъёс Вавожын, Нюрдор-Котьяын но Водӟиын мынозы. 1 сюрс пала гурт спортсменъёс спортысь тямыс амалъёсъя 26 комплект медальёс понна нюръяськозы. Тодэ вайытом, гурт шудонъёслы Нюрдор-Котья черкогуртын куас база пукто, сое 6-тӥ тулыспалэ усьтыны чаклало. Тегъёс: Мерлык Вавож Удмуртия гуртшудонъёс  